Κάποιοι άνθρωποι χάνονται από τη ζωή μας, ποτέ όμως από μέσα μας. - LoveLetters\nHome Σχεσεις Κάποιοι άνθρωποι χάνονται από τη ζωή μας, ποτέ όμως από μέσα μας.\nNow reading: Κάποιοι άνθρωποι χάνονται από τη ζωή μας, ποτέ όμως από μέσα μας.\nΟι άνθρωποι χάνονται. Κάποιοι φεύγουν από τις ζωές μας χωρίς να τους έχουμε χορτάσει, αφήνοντας ένα τεράστιο κενό στην καθημερινότητά μας, το οποίο μοιάζει να μεγαλώνει μέρα με τη μέρα και δεν μπορεί κανείς να το αναπληρώσει.\nΚάποιοι χάνονται σταδιακά και με το πέρασμα των χρόνων ξεφτίζουν, σα να έφτασε το πλήρωμα του χρόνου για εκείνους στις ζωές μας και η παράταση της παρουσίας τους κρίνεται τοξική για την συναισθηματική μας υγεία. Υπάρχουν, όμως, κι εκείνοι οι άνθρωποι που τους διαγράφεις εσύ συνειδητά και τους διώχνεις μακριά σου, αλλά τους κρατάς για πάντοτε μέσα σου σαν φυλαχτό.\nΕίναι εκείνοι οι άνθρωποι για τους οποίους δε θα μιλήσεις ποτέ και σε κανέναν, γιατί κάποτε ήταν ό,τι πολυτιμότερο είχες. Άνθρωποι με τους οποίους σας ενώνουν κοινές αναμνήσεις και ιστορίες, που σου φέρνουν δάκρυα στα μάτια και νοσταλγία στην ψυχή.\nΑυτούς τους ανθρώπους, όσα χρόνια κι αν περάσουν, όσες δυσκολίες κι αν καταφέρεις να ξεπεράσεις με τα χρόνια, όσες ευτυχίες και χαρές κι αν μοιραστείς με νέους φίλους και συντρόφους, πάντα θα τους θυμάσαι στις πιο μοναχικές σου στιγμές.\nΑυτούς τους ανθρώπους θα τους ανασύρει από τη μνήμη σου μια μυρωδιά ή ένα γράμμα ξεχασμένο σ᾽ένα παλιό εφηβικό κουτί. Τα λόγια τους θα ακούγονται σαν κασέτα στο μυαλό σου, κάθε φορά που θα βρίσκεσαι περιτριγυρισμένος από κόσμο και θα μένεις να αναρωτιέσαι τι παιχνίδια σου παίζει η μοίρα.\nΕίναι οι άνθρωποι που κάποτε ορκίστηκαν στην ευτυχία σου, μα τελικά για να την κατακτήσεις αναγκάστηκες να μείνεις χιλιάδες πνευματικά χιλιόμετρα μακριά τους. Και όσο κι αν έμοιαζε ακατόρθωτο τότε να γελάσεις μακριά τους, ο χρόνος έκανε όπως πάντοτε τη δουλειά του κι εσύ κατάφερες να βρεις όσα τότε σου στερήθηκαν.\nΕίναι οι άνθρωποι που έδωσαν το όνομά τους σε μια συγκεκριμένη περίοδο της ζωής σου, από την οποία νόμιζες πως δε θα ξεφύγεις ποτέ. Είναι εκείνοι οι άνθρωποι που, από δική τους ανασφάλεια, σε έχασαν μια για πάντα, αλλά δε θα μάθουν ποτέ πως εσύ συνεχίζεις να ζεις μαζί τους.\nΌ, τι κατάφερε με αγάπη και δύναμη να μείνει μέσα σου, δε θα μπορέσει ποτέ κανείς να σου το στερήσει, ακόμη κι αν κάποιος σε σύρει στην άλλη άκρη του κόσμου, ακόμη κι αν η ζωή και οι εμπειρίες σε ωριμάσουν και σε αλλάξουν, ακόμη κι αν φτάσεις να νιώθεις πλήρης και χορτασμένος απ᾽όλα.\nΕίναι οι άνθρωποι τους οποίους γνωρίζεις καλύτερα απ᾽τον καθένα, αλλά κάθε φορά που συναντάς γυρίζεις αλλού το κεφάλι. Είναι εκείνοι οι άνθρωποι στους οποίους θέλεις να τρέξεις στα δύσκολα και να κλάψεις, να φωνάξεις για τη δειλία τους, να τους ταρακουνήσεις με τα χέρια σου, να γίνεις μπροστά τους ένα μικρό κουβάρι συναισθημάτων και να τους αφήσεις να σε πάνε όπου νομίζουν.\nΕίναι οι άνθρωποι για τους οποίους ντρέπεται το παρόν σου, αλλά σε κάθε μικρή ή μεγάλη σου επιτυχία κοιτάζεις προς τη μερια της καρδιάς και σου ξεφεύγει ένας αναστεναγμός, γιατί ξέρεις πως όλα θα ᾽ταν αλλιώς αν τα μοιραζόσασταν.\nΕίναι οι άνθρωποι που δεν τιτλοφορήθηκαν ποτέ, αλλά η παρουσία τους είχε όλες τις δυνατές ερμηνείες για εσένα, που αρκούσε ένα βλέμμα για να κατανοήσετε ο ένας τον άλλον, που η ελευθερία του ήταν η πιο γλυκιά φυλακή, που ήθελαν να σε ακούν να μιλάς με τις ώρες, που από τη μία ήταν όλα τόσο απλά και από την άλλη κάτι που δεν μπορούσες να εξηγήσεις σε κανέναν.\nΕίναι κάποιοι άνθρωποι που χάνονται απ᾽τις ζωές μας. Αλλά ζούνε για πάντα μέσα μας. Και, μάντεψε. Εκεί κανένας δεν μπορεί να τους πειράξει, ούτε και τα πραγματικά τους είδωλα. Κι εκεί τους έχουμε όπως θα θέλαμε, τους προστατεύουμε από τους αληθινούς τους εαυτούς, τους λέμε για την καθημερινότητά μας και τα μικρά μας προβλήματα, για τις μέρες που τρέχουμε να φανούμε αντάξιοι των περιστάσεων και για τις νύχτες που ντύνουμε με νοσταλγικές εικόνες για να πάψουμε να θυμόμαστε.\nΤους συστήνουμε κάθε τόσο τον καινούργιο μας εαυτό και τους αγκαλιάζουμε κάθε που κανένας γύρω μας δε μας καταλαβαίνει. Τους λέμε την αλήθεια που κάποτε φοβηθήκαμε και ορκιζόμαστε σε μια άλλη ζωή.\nΕίναι κάποιοι άνθρωποι που χάνονται από τις ζωές μας. Όχι επειδή δε θέλησαν, αλλά επειδή δεν άντεξαν. Μην τους το πεις ποτέ ότι συνεχίζουν να ζουν.


Οι προβλέψεις Απριλίου μ’ ένα χαμόγελο.\nΆστρα να πάνε... κυριολεκτικά τον Απρίλιο! Από τον Γιώργο Ματσάγγο.\nΟι προβλέψεις του Απριλίου μ’ ένα χαμόγελο!\nΤώρα να γράφεις τα άστρα με ένα χαμόγελο για τον Απρίλη, μοιάζει πιο πολύ με ανέκδοτο, παρά με προβλέψεις! Να σας πω ένα που ξέρω με τρεις ξανθιές; Όχι; Να σας πω ένα άλλο, με μια πρόταση μομφής; Ούτε; Καλά, λοιπόν, νίπτω τας χείρας μου -που είναι και επίκαιρο- και το κρίμα στο λαιμό σας. Καλού-κακού, διαβάζοντας για τον Απρίλη, έχετε εύκαιρο το τηλέφωνο του καρδιολόγου και στείλτε κανένα άνθρωπο να πάρει και κανένα φαρμακάκι για την καρδιά. Ιούνη μεριά θα έχει επιστρέψει με το γιατρικό, έτσι και πετύχει φαρμακείο με ουρά Ομόνοια και πόρτα Παγκράτι.\nΚαι κάτι τελευταίο: το να βρεις καλές ημερομηνίες μέσα σε αυτό το μήνα είναι σαν να ψάχνεις το Boeing της Μαλαισίας, οπότε αυτό που βλέπετε στις “a papa dates” δεν είναι τυπογραφικό λάθος. Οι απαγορευμένες ημερομηνίες είναι όλες οι υπόλοιπες!\nΣτα όρθια: Ο Απρίλης είναι ο μήνας που γιορτάζει ο Πάσχας και βγαίνουν βόλτα οι εκλείψεις, που σουβλίζουν τα κριαράκια κι ό, τι τους βρεθεί πρόχειρο! Τοιουτοτρόπως, την πρώτη του μηνού προκύπτει μια βλαμμένη κόντρα Ήλιου-Δία, που φέρνει έναν έτσι και μια από γιουβέτσι στο χώρο της καθημερινής ζωής και της δουλειάς, να σου βρίσκεται. Σε αυτό το σημείο, θα σε προειδοποιήσω ότι από κόντρες ο Απρίλης άλλο τίποτα, οπότε ή σταματάς το διάβασμα ή συνεχίζεις παρεούλα με τα lexotanil, να έχουμε και εμείς τη συνείδησή μας ήσυχη. Επίσης, μια κακούργα έκλειψη που βγαίνει βόλτα στις 15, δεν θα πρέπει να σε ανησυχήσει ιδιαίτερα, μιας και έχεις συνηθίσει πλέον τις καντιφλιές και όσο να 'ναι μια γουρονοπετσιά την απέκτησες. Κατά τα άλλα, ο μην είναι ένα πράμα ούτε κρύο ούτε ζέστη, ιδιαίτερα αν έχεις συνηθίσει σε θερμοκρασίες κολάσεως. Μάλιστα, από τη στιγμή που διαθέτεις κι ένα air-condition της προκοπής, θα τη βγάλεις καθαρή. Έτσι και σου καπνίσει να αλλάξεις δουλειά για να βελτιώσεις -λέμε τώρα- τα οικονομικά σου, κάνε υπομονή μέχρι να περάσει το Πάσχα, για να μη βρεθείς σε καμιά σούβλα, μικρό μου αμνοερίφιο.\nΣτα ξαπλωτά: Η Αφροδίτη γουστάρει γαύρο στο φούρνο και από τις 5 του μηνού, που θα κάνει πιάτσα στους Ιχθείς, θα φέρει ένα νέο άρωμα (ψαρίλας, υποθέτω) στις σεξουαλικές φαντασιώσεις και στην κρεβατοκάμαρά σου. Αυτό θα έχει ως αποτέλεσμα τα θύματα της γοητείας σου να κυκλοφορούν με μανταλάκι στη μύτη, ένεκα η ιχθυόσκαλα. Επίσης, τα one night stands και τις ξεπέτες καλύτερα να τα ξεχάσεις, γιατί τα άστρα λένε ότι οι μαγκιές απαγορεύονται δια ροπάλου. Καιρός να συσφίξεις τις σχέσεις σου και να τους πας και καμιά λαμπάδα, τίποτις τσουρέκια, ημέρες που είναι. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 13, 18, 25, 26, 27, 28, 30\nA papa dates: ….\nΣτα όρθια: Εσύ δεν πρέπει να 'χεις παράπονο από τους πλανήτες γιατί, μην βλέπεις που δεν μιλούν, άμα ανοίξουν το στόμα τους δεν σε ξεπλένει ο Ιορδάνης ποταμός (βοήθειά μας)! Να λες δόξα σοι ο Θεός και μπιρ Αλλάχ, αφού την ώρα που τα υπόλοιπα ζώδια ζουν το Κάτω-Παρτάλι αυτοπροσώπως, ο Απρίλης για την πάρτη σου είναι ένας μήνας που σου ξηγιέται ντόμπρα, με γλυκό του κουταλιού, μπερζέρα, μια Αφροδίτη και τον Ερντογάν να σου κάνει αέρα. Στην εργασία χαράζουν, ροδίζουν και ψήνονται καλύτερες μέρες, γεγονός που θα βοηθήσει τα καταρρέοντα οικονομικά σου. Η Αφροδιτούλα, που θα μείνει μέχρι τις αρχές Μαΐου στην ψαροκασέλα, θα σε σπρώξει με το ζόρι να ξεκαθαρίσεις τις φιλικές σχέσεις και τις συνεργασίες σου. By the way: φρόντισε να μη δημιουργείς προβλήματα εκεί που δεν υπάρχουν, και περιόρισε τις φιλοδοξίες σου στις απολύτως απαραίτητες. Προς τα μέσα του μήνα και μέχρι Πάσχα μεριά, αν πρόκειται να ταξιδέψεις, ρίξε ένα σέρβις στην τετράτροχη μάπα σου ή ακόμα καλύτερα χώσε την σε κανένα πάρκιν μέχρι νεωτέρας, έτσι να ζήσουν και τα ΚΤΕΛ.\nΣτα ξαπλωτά: Ο κυβερνήτης των σχέσεών σου είναι ο Πλούτωνας (μπρρ), όστις και σκοτώνεται με το σύμπαν ολάκερο, με αποτέλεσμα να μη χάνεις ευκαιρία για να πλακωθείς με το ταίρι σου, με όλο το σόι, included και την Έμμα και το σπίτι της, έτσι για να βρισκόμαστε σε δουλειά. Οι σχέσεις και οι συνεργασίες περνούν μια ντεκαντάνς μέσα στο Πάσχα και εσύ συνεχίζεις το χαβά σου, ρίχνοντας λάδι στη φωτιά και στο κοκορέτσι συγχρόνως. Προς το τέλος του μηνού, πεσούσης και της εκλείψεως στο ζώδιο σου, ο Απρίλης γίνεται πιο καραμπουζουκλής, οπότε μπορείς να ξεφυσήσεις άφοβα, αφού οι μεγάλες εντάσεις πέφτουν και τα ερωτικά περνούν σε μια πιο εμπριμέ και λουλουδάτη φάση. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 6, 7, 11, 12, 18, 25, 26, 27, 29, 30\nΣτα όρθια: Τι να πεις κι εσύ, ή μάλλον τι να πείτε κι εσείς (καλέ πως μοιάζετε έτσι; Δίδυμοι είστε;) Από τις πρώτες κιόλας μέρες του μήνα, οι χοντρές οι κόντρες του Ήλιου με το μισό πλανητικό σύστημα σε φέρνουν στα όρια του υπογλωσσίου και της μανιοκαταθλιπτικής κρίσης. Ο χώρος του σπιτιού και της οικογένειας θα σου βγάλει λίγο την πίστη, αλλά δεν βαριέσαι, εδώ κοντεύουμε να αλλαξοπιστήσουμε ομαδικώς με τόσο τουρκικό στην τηλεόραση. Οι διάφοροι λεκέδες και οι πατημασιές που δεν φεύγουν με τίποτα (με ultrex λούστηκες;) αλλά και οι βλαμμένοι συγγενείς που σου τη λένε καθημερινώς, σου έχουν κάνει τα νεύρα μια πίτσα μαργαρίτα, με νηστίσιμο πεπερόνι -στο τρία, γκαρσόν, και γρήγορα. Η κατάσταση επιδεινώνεται (αυτό μας μάρανε) προς τα μέσα του μήνα, καθώς ο Ερμής σου ξεσαλώνει εντελώς και η κατάσταση αυτή με τη σακούλα των σκουπιδιών κάτω απ' το μάτι θα συνεχιστεί μέχρι τις 25 τρέχοντος, όπου επιτέλους, ο ηλίθιος ο Ερμής τα ξαναβρίσκει με το υπόλοιπο πλανητικό σύστημα και εσύ με όλους όσους μαλλιοτραβήχτηκες και μουτζοπιάστηκες.\nΣτα ξαπλωτά: Ό,τι πρόλαβες, πρόλαβες, με την Αφροδιτούλα στον Υδροχόο μέχρι τις 5 του μήνα, αφού κάπου εκεί η Αφροδίτη μπαίνει στα ψάρια, με τα οποία εσύ είχες ανέκαθεν μια αλλεργία, μια δερματίτιδα. Βέβαια, από τους Ιχθείς η Αφροδιτούλα θα σου υποδείξει πολλά ενδιαφέροντα πράγματα, όπως ποιες πόρτες να χτυπήσεις, πόσες κατουρημένες ποδιές να φιλήσεις και άλλα τέτοια σιχαμερά, ώστε να ανέλθεις στην καριέρα. Επίσης, δεν αποκλείεται και ένας έρως στην εργασία, τον οποίο καλύτερα να αποφύγεις, ιδιαίτερα αν σε λένε Μπάμπη και τον έρωτα κύριο Παπαδόπουλο, τρίτη πόρτα δεξιά (πάντα). Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 13, 18, 25, 26, 27, 30\nΣτα όρθια: Το έχεις εμπεδώσει για τα καλά ότι σε αυτή τη ζωή τίποτις δεν είναι τσάμπα (μια βόλτα στο σουπερ-μάρκετ θα σε πείσει) και, ενώ κυκλοφορείς ήδη με τα δυο πόδια σε ένα γοβάκι, Μπάμπη μου, έρχεται και ένας Απρίλης που φέρνει στα μπαγκάζια του κάτι αστροκουλαμάρες μπουκιά και συχώριο, που έλεγε και ο Μαμαλάκης. Στα κουλά του μήνα οι εκλείψεις, στις οποίες πάντα χώνει τη μούρη της η δικιά σου η Σελήνη και εσύ εκεί που δεν σε σπέρνουν, με αποτέλεσμα ένα μπάχαλο, κάτι σε Βουλή λίγο πριν το πολυνομοσχέδιο. Μάλιστα, εκεί γύρω στις 15, η έκλειψη που σέρνεται ως όφις στο τέταρτο ηλιακό σπίτι σου θα λειτουργήσει ως Καραβάγκος στη γυνή που δεν φοβήθηκε τον άνδρα, τελευταία σκηνή καλέ με το δοκάρι. Έτσι το σπίτι θα γίνει πολύ της μόδας, καθώς θα φέρνει προς cambrio υβριδικό, τελευταίο μοντέλο. Μέχρι τις 23 (τουλάχιστον), σήκωσε και καμιά μύγα στο σπαθί σου στο χώρο της δουλειάς και μην το παίζεις βαρύ πεπόνι, αν θες να τα πάμε καλά εμείς οι δύο (Just the two of us).\nΣτα ξαπλωτά: Και ενώ ο κώλος σου θα έχει πάρει φωτιά, από τις 5 του μήνα, με την Αφροδίτη στην ιχθυόσκαλα Κερατσινίου, τα μυαλά σου θα πάρουν αέρα και ο νους σου θα είναι και στο κοκό! Η φαντασία σου και πάλι οργιάζει ενώ το βραζιλιάνικο ταμπεραμέντο σου βρίσκεται σε πλήρη άνθηση. Αν δεν ξύνεις επί τούτου τα νύχια σου για καυγά με το έτερον, όλα θα πάνε καλά. Άφησε κατά μέρος τους εγωισμούς και τις βλακείες και, αν σε προκαλέσει το ταίρι (που θα σε προκαλέσει, θα με θυμηθείς τον Κάλχα), ποίησε την νύσσα. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 6, 7, 11, 12, 18, 24, 25, 29, 30\nΣτα όρθια: Μπορεί να μη τη βγάλεις εντελώς καθαρή τον Απρίλιο, παρόλα αυτά, την ώρα που τα υπόλοιπα ζώδια θα ζουν τις περιπέτειες του Ιώβ και τα μαρτύρια της Τζεμιλέ ταυτόχρονα, εσύ θα καταφέρεις να ξεφύγεις από τις κουλαμάρες των άστρων και των πλανητών. Όπως θα έχεις ήδη πληροφορηθεί από τα έγκριτα αστρολογικά sites, όπως (λέμε τώρα ένα στην τύχη) το myastro.gr, μέσα στον ανθισμένο τούτο Απρίλη ελλοχεύουν και κάτι κουλά, άλλο να στο λέω κι άλλο να τα ζεις. Οι συγκεκριμένες κουλαμάρες ευτυχώς, δεν αγγίζουν σημαντικές πτυχές της ζωής σου, όπως ας πούμε το μεταναστευτικό, ειδικά αν μας διαβάζεις από Αυστραλία. Με το καλωσορίσατε λοιπόν ο Απρίλης, αντί για κεράσματα να σου κάτι κόντρες Ήλιου-Δία-Ουρανού και Πλούτωνα. Αυτό σου προκαλεί μια ανησυχία, παρέα με ένα λυκόπιασμα. Ευτυχώς, η έκλειψη στις 15 δεν σε πιάνει από τ' αφτί και στο τμήμα, αφού γίνεται στον φιλικό σου Ζυγό και απεναντίας μπορεί ακόμα και να σου βγει και σε καλό (λέμε και καμιά βλακεία να περάσει η ώρα). Όμως, καθώς πιάνουμε αισίως στις 29 τη Νέα Σελήνη, σκάει μύτη και μια ηλιακή έκλειψη, η οποία είναι πιο γαϊδούρα από την πρώτη και εσένα σε παίρνει και σε σηκώνει, γιατί γίνεται στον Ταύρο, οπότε κάτι κουλό μπορεί να σου συμβεί στη δουλειά, βοήθεια σου!\nΣτα ξαπλωτά: Έχει και τα καλά της αυτή η περίοδος. Με τον Άρη στο Ζυγό και τις κόντρες του με τους πλανήτες, από την κούραση, το τρέξιμο, τη φασίνα, τις καθυστερήσεις, τις απαιτήσεις συνεργατών, συγγενών και άλλων γαϊδουριών είναι σίγουρο ότι θα σου φύγουν τα ψωμάκια, οπότε γλιτώνεις και τα ινστιτούτα αδυνατίσματος. Έτσι, πολύ πιο fitness και κούκλα, Μπάμπη μου, περνάς και πέφτουν τέζα οι μνηστήρες της Πηνελόπης. Προσοχή στο shopping therapy και στα γκομενικά δωράκια, γιατί ο Απρίλης διαθέτει και επιτάφιους θρήνους πάνω από άδεια πορτοφόλια. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 9, 10, 18, 25, 26,27, 28\nΣτα όρθια: Τα παρντόν και οι συγγνώμες -σου το λέμε απ' την αρχή- δεν θα έχουν πέραση τον Απρίλη, γι' αυτό, το καλό που σου θέλουν τ' άστρα και τα φεγγάρια, πρόσεχε που βάζεις το πουλί σου και την υπογραφή σου, να περάσει με το καλό με όσο το δυνατόν λιγότερες ζημιές. Ο Ερμής, ο γνωστός κυβερνήτης σου και παλιοσειρά, χώνει τη μούρη του σε αστροκουλαμάρες στα μέσα του μήνα, την ίδια ώρα που βλέπει φως και μπαίνει στην έκλειψη στις 15 του Απρίλη, ήτις και προκύπτει στο δεύτερο ηλιακό σου σπίτι (καμία σχέση με το εξοχικό στο Διμηνιό), οπότε προετοιμάσου για στριμοκωλιές σε οικονομικά, εφορίες, δανεικά και πάει λέγοντας. Εξάλλου, η τρύπα (πού πήγε το μυαλό σου;) στα οικονομικά σου είναι και αποτέλεσμα των δικών σου ηλίθιων χειρισμών των εσόδων σου. Θέλεις οι σπατάλες (η μελιτζανί Ερμές, που στοίχισε τον αέρα απ' το δίπατο στο Διμηνιό), θέλεις τα διακοποδάνεια που ακόμα ξεπληρώνεις (τότε που πήγατε Παρίσι για την Ερμές), ήρθε και έσπασε τη μούρη του ο τραπεζικός λογαριασμός σου και σαν να σε βλέπω στη γυάλα να πουλάς χαρτομάντιλα, Πειραιώς και Χαμοστέρνας.\nΣτα ξαπλωτά: Η αναπαραδιά ως γνωστόν φέρνει γκρίνια και η γκρίνια φέρνει μια σχετική έλλειψη επικοινωνίας με το ταίρι σου, όπου οι καβγάδες για το ποιος θα πάρει τα λεφτά από την Ερμές που βγήκε πωλητήριο, δίνουν και παίρνουν. Από την άλλη, το ταίρι και η Ερμές σε αφήνουν αδιάφορο, αφού με την Αφροδίτη απέναντι από το ζώδιό σου, το μυαλό σου είναι αλλού (you know) μόνο που και από εκεί δεν λείπουν οι σκοτούρες, αφού είπαμε: κακό πράμα η φτώχεια, Μαρίκα μου. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nΣτα όρθια: Λοιπόν: Υπογλώσσιο, ηρεμιστικούλι, την πίεση την πήραμε, 12 η μεγάλη 9 η μικρή, μια χαρά, είμαστε έτοιμοι για τον Απρίλη. Τούτος εδώ λοιπόν ο μήνας παρουσιάζεται πολύ πιο σαδιστής από τους άλλους, αφού απ' όλα έχει ο μπαξές. Από εκλείψεις, μεγάλους και μικρούς σταυρούς, ντέρτια και αναποφασιστικότητες, Άρηδες, Ερμήδες, τετράγωνα, αντιθέσεις! Αυτός ο ηλίθιος ο Άρης, που έχει στρογγυλοκαθίσει στο ζώδιό σου και δεν λέει να κουνήσει ρούπι, σκοτώνεται με το πλανητικό σύστημα, την ίδια ώρα που μια κακιασμένη Πανσέληνος προκύπτει στον αστερισμό σου, στις 15 του μήνα, και παθαίνει έκλειψη. Όλο αυτό το πράμα δεν ακούγεται και τόσο γλυκούλι, μια και θα έχει ως αποτέλεσμα εμπόδια, απογοητεύσεις και μπελάδες στα επαγγελματικά και τα αισθηματικά. Τώρα, για να τα αποφύγεις όλα αυτά, καλό θα ήταν να κάνεις ένα ωραιότατο τουμπεκί, αγκαζέ με μια μούγκα στη στρούγκα, μέχρι να περάσει ο μπόγιας, που περνά στις 25 του μήνα, οπότε οι εντάσεις πέφτουν και σπάνε τα μούτρα τους στο παρκέ. Επειδή, λόγω Άρη θα νιώσεις και τις φιλοδοξίες σου να απογειώνονται, απόφυγε τις απογειώσεις, για να μη σε ψάχνουνε Ινδικό μεριά.\nΣτα ξαπλωτά: Η Αφροδίτη την κάνει για ψαραγορά από τις 5 του μήνα, οπότε ό,τι έφαγες, έφαγες κι ό,τι ήπιες, ήπιες, τώρα τα κεφάλια (όλα) μέσα και βουρ για δουλειά. Το σκηνικό θα σε βοηθήσει να ξεπεράσεις το άγχος, τις αγωνίες, την μανιοκατάθλιψη και τις άφτρες που πέταξες στα ούλα, κατά τη διάρκεια της σαρακοστής. Καιρός να πάρεις τα πάνω σου στο χώρο της δουλειάς, να υιοθετήσεις ένα πιο πασχαλιάτικο -και τσαμπουκαλεμένο- στυλ και να μην ψαρώνεις με το παραμικρό. Διάφορες πομπές θα μπορούσαν βέβαια να φορεθούν στο γραφείο, όμως πρόσεχε τα έξοδα στα γκομενικά και στα δώρα. Αν και Πάσχα, καλύτερα να μη δώσεις του αγγέλου σου θυμίαμα και ας σε πούνε και «σφιχτό». Με τις υγείες σας. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 6, 12, 13, 18, 25, 26, 29, 30\nΣτα όρθια: Η ζωή με τον Κρόνο καλά κρατεί και αυτό είναι κάτι που το έχεις ήδη καταλάβει από το 2012 και ένθεν, που ο συγκεκριμένος πλανήτης έχει κάνει κατάληψη στον αστερισμό σου. Σκούζεις λοιπόν και γκρινιάζεις (και γκρινιάζεις και άγαρμπα), όμως κανείς δεν σου ρίχνει άδικο, γιατί μετά απ' όλα αυτά που τράβηξες την τελευταία διετία το δίκιο είναι με το μέρος σου, οπότε μπορείς να σκούζεις ελεύθερα. Και εδώ αρχίζουν τα καλύτερα: Τον Απρίλη, ο Κρόνος, αυτό το γαϊδούρι που φιλοξενείς στο ζώδιό σου, δεν αναμένεται να σε προβληματίζει, μιας και δεν κάνει κακές όψεις. Κάνει όμως κακές όψεις, το άλλο γαϊδούρι, ο Πλούτωνας, που είναι και αφέντης του κάτω κόσμου και του αστερισμού σου! Ο Πλούτωνας λοιπόν, που λες, δεν θα σε αφήσει σε χλωρό κλαρί από την αρχή μέχρι τα τέλη του μήνα (βοήθεια σου). Φρόντισε λοιπόν -για να τα πάμε καλά-, να βάλεις ένα πρόγραμμα και τις διάφορες δραστηριότητες σου σε τάξη. Αυτή η περίοδος βοηθά να μπουν και κάποια πράγματα στη θέση τους (τώρα αν τυχόν και μπερδευτεί το ανάσκελα με το μπρούμυτα, δεν χάθηκε ο κόσμος) και εσύ από την πλευρά σου να σταματήσεις το μπάνιο στην παχιά λάσπη, που σε κέρασαν τα άστρα. Επαγγελματικά, μην περιμένεις ακόμα να ξεμπερδέψεις με όλες τις σκοτούρες, ξεμπέρδευε τουλάχιστον με τις μισές, και έχει ο Θεός.\nΣτα ξαπλωτά: Και ενώ το μπάχαλο έχει καθίσει στο σβέρκο σου, η Αφροδίτη που περνά στα ψάρια (ψητά με λαδολέμονο), τα οποία εσύ πολύ τα πας, αναμένεται να ανεβάσει τη libido στα ύψη. Από τη μια ο μόνιμος ταίρης και από την άλλη ένα τσούρμο θαυμαστές και θαυμάστριες, πολύ θα σε δοξάσουν, αλλά θα σε προβληματίσουν κιόλας! Ποιος φταίει που σε έκανε όμορφο η μαμά σου, Μπάμπη μου; Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 5, 6, 7, 11, 12, 18, 25, 26, 27, 28\nΣτα όρθια: Μια χαρά τα κατάφερες μέχρι τώρα, φιλαράκι. Βέβαια, αν σου πούμε ότι δεν σε πιάνουν οι αστροκουλαμάρες του Απρίλη, δεν θα το πιστέψεις και πολύ καλά θα κάνεις. Αυτό δεν σημαίνει αναγκαστικά ότι θα πάθεις τίποτις «νέα μέτρα», αλλά όσο να 'ναι, μια λαχτάρα θα την πάρεις. Και εξηγούμαστε: ο δικός σου κυβερνήτης, είναι ο τυχερός Δίας, ο famous Δίας, αυτός που σε έχει χρήσει «Γκαστόνε» του ζωδιακού. Το κακό είναι ότι ο Δίας μέσα στον Απρίλη χώνει τη μούρη του σε ένα καυγά, που στήνουν οι πλανήτες και που οι αστρολόγοι το λένε μεγάλο Σταυρό. Τώρα εσύ βέβαια, ως πονηρούλης Τοξότης, το έχεις πάρει χαμπάρι ότι τα άστρα και τα φεγγάρια σε έχουν βάλει στο στόχαστρο και πιστεύω να έχεις λάβει και τα μέτρα σου (το γνωστό έμπλαστρο στο στοματάκι). Το πρώτο τριήμερο του Απρίλη και τα μέσα του μήνα είναι σαν να είσαι στο μπάνιο με τις σαπουνάδες, να σου κόβεται το νερό και για πετσέτα να χρησιμοποιείς γυαλόχαρτο. Μια σκέτη ανατριχίλα, αλλά με λίγη -γαϊδουρινή- υπομονή, θα το ξεπεράσεις κι αυτό. Ευτυχώς μετά τις 25, τα πνεύματα και τα υπόλοιπα επαγγέλματα ηρεμούν και εσύ ξαναβρίσκεις την αναισθησία σου.\nΣτα ξαπλωτά: Εσύ -παραδοσιακά- με τα ψάρια έχεις διακόψει διπλωματικές σχέσεις και μια ζωή είστε στο σκοτωμό. Να λοιπόν που η μοίρα το θέλησε να προκύψει η Αφροδίτη στις μαρίδες από τις 5 Απριλίου, σε μια θέση δηλαδή που καθόλου δεν βολεύει τις ελεεινές προσδοκίες σου. Από την άλλη πλευρά όμως, εσύ κοιμάσαι και η τύχη σου δουλεύει, αφού ο Ήλιος, ο Ερμής και ο Ουρανός θα κόβουν βόλτες στον Κριό και θα φωνάζουν: περάστε κόσμε! Εδώ η καλή sex machine! Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 6, 9, 10, 13, 18, 2627, 28, 30\nΣτα όρθια: Βαρέθηκες να τρως τις γκαντεμιές με το τσουβάλι και κάπου θες να πιείς και μια σόδα, να 'ρθεις να χωνέψεις τα αχώνευτα. Εδώ είναι λοιπόν ο Απρίλης, αλλά από σόδα, θα σε απογοητεύσω και δεν το θέλω ο μάντης. Και όπως θα έχεις ήδη ακούσει από συναδέλφους, αλλά και από ποδομάντες, ο μην τούτος δεν είναι σίγουρα ό,τι καλύτερο έχει να επιδείξει το πλανητικό σύστημα. Οι αστροκουλαμάρες είναι αστροκουλαμάρες, και πέντε-έξι πλανήτες που έχουν πάρει τ' ανάποδα τους, δεν παύουν να είναι πέντε-έξι πλανήτες αναποδογυρισμένοι. Ανάμεσά τους και ο Πλούτωνας, που από το 2008 σου έχει κάνει τη ζωή ποδήλατο. Επίσης, δεν θα πρέπει να ξεχνάμε και μια έκλειψη που σέρνεται στο μεσουράνημα του ωροσκοπίου σου, στις 15 του μήνα, και από τη μια σε πιάνει μια θύελλα παρορμήσεων -πίσω και σας έφαγα! (ίδιος ο Τσακ Νόρις)-, προκειμένου οι άλλοι να σου δώσουν επιτέλους τη σημασία, την αγάπη, τη στοργή και τα δανεικά που σου χρωστάνε και από την άλλη νιώθεις μια ατονία και μια αναισθησία, σαν να έχεις πάθει έγκαυμα και χιονίστρες συγχρόνως. Κοίταξε να κουλάρεις μέχρι να περάσουν οι εκλείψεις, γιατί σε βλέπω Δαφνί μεριά.\nΣτα ξαπλωτά: Η Αφροδίτη και ο Ποσειδώνας μέσα από τις αγαπημένες σου παλαμίδες, δίνουν ραντεβού με την χαρά, την ευτυχία, την δόξα και άλλες πρόστυχες γυναίκες. Έτσι εξηγείται το γεγονός ότι την έχεις δει κάπως και είσαι έτοιμος να πάρεις τις οροσειρές και τα βουνά για να τον πιάσεις (βιάζεσαι, βιάζεσαι). Πάντως δεν θα χρειαστεί να κοπιάσεις, μιας και τα άστρα σου φέρνουν από τώρα το μαγιόξυλο (έτσι το λέμε τώρα), σερβιρισμένο στο πιάτο με αρακά. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 12, 13, 18, 25, 26, 29, 30\nΣτα όρθια: Μάλιστα. Τώρα αν σου πούμε να είσαι λίγο προσεκτικός τον Απρίλη, που δεν φημίζεται και για μητέρα Τερέζα, εσύ ως καχύποπτος θα το εκλάβεις σαν κάτι κουλό, που πρόκειται να σου κατέβει νταμλάς, αφού ο αστρολόγος -ως γνωστόν- δεν χρυσώνει το χάπι, γιατί πρώτον σέβεται το αστρολογικό του κύρος και δεύτερον, έχει τέτοια σχέση με τα χάπια, όση και ο Απρίλης με τα φαρμακεία. Ωστόσο, κανένα κουλό δεν αναμένεται να σου προσγειωθεί στην κεφάλα, αφού τόσον οι όψεις όσο και οι πλανητικές κόντρες δεν σε βαράνε άμεσα -μόνο τόσο, να κοίτα καλέ, μη φοβάσαι. Το μόνο αστρικό δεδομένο που μπορεί να φέρει κατιτίς προς το κουλό είναι ο κυβερνήτης σου, ο Ουρανός, που πάει και μπλέκει με κακές παρέες, λίγο στην αρχή, λίγο στη μέση και λίγο στο τέλος το μήνα (ένα-ένα στα λέω μη μου μείνεις). Κατά τ' άλλα. ακόμα και εκείνη η στραβή έκλειψη που προκύπτει ακάλεστη στις 15, γίνεται στο φιλικό Ζυγό, οπότε γεια στα μουλάρια σου, και εις άλλα με υγεία. Βέβαια, θα πρέπει να κανονίσεις και μια καλή ξεματιάστρα, αφού την ώρα που τα άλλα ζώδια θα περνούν των παθών τους τον τάραχο και όσα έζησε ο Νώε στην φετινή version, εσύ πάλι δεν θα τραβάς κανένα ζόρι. Όσο για τη δεύτερη έκλειψη στις 29, αυτή βαράει το σπίτι και το χώρο της οικογένειας, όπου θ' ακούσεις να σου ψέλνουν τροπάρια.\nΣτα ξαπλωτά: Ό,τι ήταν να μουντζώσει, να μπερδέψει και να χαλάσει ο Κρόνος στον Σκορπιό, το έκανε και με το παραπάνω, και να τώρα που σε βρίσκει να παλεύεις (όρθιος ή από την εντατική) για να ξαναφέρεις τα πράγματα σε μία σειρά. Κρέμασε έξω από την πόρτα μια αρμαθιά σκόρδα, για να μη σε πιάνει το μάτι της αποκάτω, και ξεκρέμασε το δίκαννο που θα σε χρειαστεί, μια και τώρα αρχίζουν οι γενναίες εκκαθαρίσεις στα αισθηματικά σου. Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 4, 5, 6, 7, 12, 13, 18, 25, 26, 30\nΣτα όρθια: Τόσο μαρίδα και τόσο καψούρα γίνεται; Γίνεται! Και ενώ όσοι ακούνε Απρίλης την κάνουνε με ελαφρά, εσύ μπορείς να πανηγυρίζεις, να αγοράσεις προσούτα και χαβιάρια, να ανοίξεις σαμπάνιες και να υποδεχθείς την Αφροδίτη στο ζώδιό σου, στις 5 Απριλίου. Κάπως έτσι, ο μήνας αυτός που αποτελεί φόβητρο για τους περισσότερους φίλους σου, για σένα θα είναι ερωτιάρης και καραμπουζουκλής. Ξεκίνα λοιπόν να καταστρώνεις τα εξώλης και προώλης καταχθόνια σχέδια σου. Το τι πόθος, το τι πάθος έχει να πέσει, μαζί με τα μανίκια που πάνε ασορτί, δεν περιγράφεται. Φυσικό είναι βέβαια, με τη λίμπιντο στα κόκκινα, η συνεχής καψούρα να περικλείει και κινδύνους, ιδιαίτερα αν είσαι ψαράκι ήδη δεσμευμένο ή έχεις ρίξει ένα γάμο να σου βρίσκεται και προσπαθείς να τον ξεχάσεις –το γάμο. Συμβουλή που μπορεί να αποδειχθεί σωτήρια για το τηγάνι, είναι ό,τι κάνεις, να το κάνεις με τρόπο, για να μην έχουμε ντράβαλα σε νοσοκομεία, έχουνε και απεργία και τα φαρμακεία, άσε, χάος. Μάλιστα, καθώς η έκλειψη στις 15 βαράει τον τομέα του σεξ, καλό θα είναι να παίρνεις και τα μέτρα σου, αν δεν θες να τρέχεις για ζιπουνάκια Δεκέμβριο μεριά. Η δεύτερη έκλειψη στις 29, δεν σε ενοχλεί καθόλου στη λαιμόκοψη, οπότε μπορείς να επιδοθείς με οίστρο στην εκμάθηση του κάμα-σούτρα.\nΣτα ξαπλωτά: Τι τα θες, όλα δείχνουν ότι το μήνα θα τον περάσεις περισσότερο στα ξαπλωτά και λιγότερο στα όρθια. Αν και τώρα που το σκέπτεσαι, εκείνο, γίνεται μια χαρά και στα όρθια. Οι προσφορές πολλές, το διάστημα πιο χαλαρό προς το τέλος του μήνα -γενικά ένα «ποιος ήρθε» πράγμα σε ραστώνη και Εμμανουέλα συγχρόνως. Κούρεμα, βάψιμο, ντεκαπάζ και μακιγιάζ γρήγορα. Η πονηρούλα Αφροδίτη υπόσχεται πολλά, οπότε σουλουπώσου! Και για να στα 'ξηγήσω και σ' άλλη γλώσσα, δες με στην τηλεοπτική εκπομπή μου στο τέλος του άρθρου.\nUp dates: 6, 7, 9, 10, 12, 13, 24, 25, 29, 30\nΗμερομηνία Τροποποίησης: 31-03-2014 00:00:00


Στο νήμα θα κριθεί η διαφορά μεταξύ ΣΥΡΙΖΑ και ΝΔ\n“Θρίλερ” από το νέο κύμα δημοσκοπήσεων - Κουμουνδούρου: “Στημένη εκτίμηση η μη αυτοδυναμία”\nΙσοπαλία ΣΥΡΙΖΑ - ΝΔ δείχνουν οι δημοσκοπήσεις\nΣτο νήμα θα κριθεί η διαφορά\nΣε θρίλερ εξελίσσεται η μάχη ΣΥΡΙΖΑ - Νέας Δημοκρατίας για την κατάκτηση της πρώτης θέσης στις εκλογές της 20ης Σεπτεμβρίου, καθώς οι νέες δημοσκοπήσεις που είδαν το φως της δημοσιότητας χθες καταδεικνύουν σχεδόν απόλυτη ισοπαλία μεταξύ των δύο κομμάτων.\nΣτη δημοσκόπηση της GPO, μάλιστα, η Νέα Δημοκρατία προηγείται για πρώτη φορά με 0,3%.\nΟι δημοσκοπήσεις δείχνουν ότι η νέα Βουλή θα είναι οκτακομματική, ίσως και εννιακομματική!\nΟι έρευνες που δημοσιοποιήθηκαν την Τετάρτη δείχνουν ότι ο ΣΥΡΙΖΑ και η Νέα Δημοκρατία δίνουν μάχη στήθος με στήθος, με τη διαφορά τους να είναι από αμελητέα έως στα όρια του στατιστικού λάθους.\nΣτη δημοσκόπηση της GPO για το Mega, η Νέα Δημοκρατία καταλαμβάνει την πρώτη θέση με 25,3%. Ακολουθεί ο ΣΥΡΙΖΑ με 25%. Τρίτη έρχεται η Χρυσή Αυγή με 5,5%. Ακολουθούν το ΠΑΣΟΚ με 5,3%, το ΚΚΕ με 5,1%, Το Ποτάμι με 4,6%, η Λαϊκή Ενότητα με 4%, η Ενωση Κεντρώων με 3,2%, οι Ανεξάρτητοι Ελληνες με 3%. Το 12,8% απάντησε «Δεν ξέρω/δεν έχω αποφασίσει».\nΟ πρόεδρος της ΝΔ Βαγγέλης Μεϊμαράκης ξεπερνά τον πρόεδρο του ΣΥΡΙΖΑ Αλέξη Τσίπρα σε θετικές γνώμες: συγκεντρώνει 44,3% έναντι 41,9% του κ. Τσίπρα.\nΑκολουθούν ο Δημήτρης Κουτσούμας με 28,2%, ο Πάνος Καμμένος με 25,2%, ο Παναγιώτης Λαφαζάνης με 23,4% και ο Νίκος Μιχαλολιάκος με 11,2%.\nΣε δημοσκόπηση της Alco για το Newsit.gr η ψαλίδα μεταξύ των δύο κομμάτων κλείνει στο 0,4%, με τον ΣΥΡΙΖΑ να συγκεντρώνει ποσοστό 23% στην πρόθεση ψήφου και τη ΝΔ 22,6%.\nΟι αναποφάσιστοι φτάνουν στο 14%.\nΝτέρμπι μεταξύ ΣΥΡΙΖΑ και Νέας Δημοκρατίας δείχνει και άλλη μία νέα δημοσκόπηση που ήρθε στο φως της δημοσιότητας χθες.\nΕιδικότερα, στην έρευνα της εταιρείας Pulse για τον τηλεοπτικό σταθμό Action 24 καταγράφεται προβάδισμα του ΣΥΡΙΖΑ κατά μία μόλις ποσοστιαία μονάδα έναντι της Νέας Δημοκρατίας στην πρόθεση ψήφου.\nΟ ΣΥΡΙΖΑ συγκεντρώνει 26% και η ΝΔ 25%, ενώ τρίτο κόμμα αναδεικνύεται η Χρυσή Αυγή με 6%. Ακολουθούν η Δημοκρατική Συμπαράταξη ΠΑΣΟΚ - ΔΗΜΑΡ, το Ποτάμι και το ΚΚΕ με 5%, η Λαϊκή Ενότητα με 4% και η Ένωση Κεντρώων με 3%.\nΣύμφωνα με τη δημοσκόπηση, εκτός Βουλής μένουν οι Ανεξάρτητοι Έλληνες με ποσοστό 2,5%.\nΗ αδιευκρίνιστη ψήφος ανέρχεται στο 10,5%.\nΦώφη Γεννηματά: «H χώρα χρειάζεται συνεργασία και συνεννόηση»\nΛαφαζάνης: “Εισαγωγή εθνικού νομίσματος και έξοδος από το ευρώ”\nΣΥΡΙΖΑ: “Στημένη εκτίμηση η μη αυτοδυναμία”


Καρδιολογικό Βήμα: Το τσιγάρο σκοτώνει την καρδιά. Παθητικοί καπνιστές, (ξε)σηκωθείτε!\nΠρέπει ο κάθε μη καπνιστής να θεωρήσει υποχρέωσή του να πείσει τον καπνιστή φίλο ή φίλη, συγγενή ή συνάδελφο, να μη μολύνει με τον καπνό του τον αέρα που αναπνέουν οι άλλοι, οι αθώοι, ιδιαίτερα τα παιδιά. Διά της πειθούς λοιπόν. Υπάρχει πλουσιότατο ενημερωτικό υλικό για τις επιπτώσεις του τσιγάρου. Νιώθει κανείς μια ιδιαίτερη ικανοποίηση όταν πείσει τον καπνιστή να το κόψει. Σήμερα, πέραν του πλούσιου μορφωτικού υλικού, έχουμε και φάρμακα. Και μέθοδο με εξωτερικό λέιζερ, που ύστερα από περίπου 40 λεπτά εφαρμογής δεν θέλεις να ξανανάψεις τσιγάρο (www.laserconceptschicago.com).


ΕΛΛΗΝΙΚΗ ΝΑΥΣ: 03/07/16\nΓιατί 340 Ελληνικές επιχειρήσεις την ημέρα, πάνε στη Βουλγαρία\nΣχόλιο. Το κράτος για ακόμη μια φορά ένοχο!!\nΟ βασικός λόγος που φεύγουν οι Έλληνες για τη Βουλγαρία, δεν είναι μόνο το ευνοϊκό φορολογικό καθεστώς, αλλά οι απλούστερες διαδικασίες αδειοδότησης και το σταθερό φορολογικό σύστημα.\n«...Υπάρχει ένα φάσμα πλεονεκτημάτων για να δραστηριοποιηθεί μια ελληνική επιχείρηση σε χώρες όπως η Κύπρος ή η Βουλγαρία.\nΧαμηλός φορολογικός συντελεστής 10% έως 12,5% για τον βασικό φόρο και λίγο υψηλότερος για τη φορολόγηση μερισμάτων, σταθερό φορολογικό περιβάλλον, ευκολότερη δανειοδότηση από τις τράπεζες, χαμηλό κόστος παραγωγής και απλούστερες διαδικασίες αδειοδότησης για επιχειρήσεις που δραστηριοποιούνται στην βιομηχανική παραγωγή», λέει ο Χρίστος Σερέτης λογιστής, φοροτεχνικός, με έδρα την Αθήνα.\nΑναρτήθηκε από Krostandis Voyager στις 22:17 Δεν υπάρχουν σχόλια:\nΘυμάστε τον Aλβανό που έσπασε τον σταυρό στην εκκλησία το 2004; Δείτε τι έπαθε… ΒΙΝΤΕΟ\nΚΥΡΙΟΣ ΠΑΝΤΟΚΡΑΤΩΡ, ο Θεός μακροθυμεί αλλά δεν λησμονεί! Με καρκίνο σε όλο του το σώμα και βογγώντας από τους πόνους...\nΑναρτήθηκε από Krostandis Voyager στις 22:02 1 σχόλιο:\nΓιατί γράφεις ότι φοβάσαι την Εξομολόγηση; Πολλοί άνθρωποι ,βέβαια, τη φοβούνται, εσύ όμως γιατί;\nΑναρτήθηκε από Krostandis Voyager στις 21:36 Δεν υπάρχουν σχόλια:\nΑναρτήθηκε από Krostandis Voyager στις 21:25 Δεν υπάρχουν σχόλια:\n... ὡς ἐμεγαλύνθη τὰ ἔργα σου, Κύριε· πάντα ἐν σοφίᾳ ἐποίησας...\nΈνα από τα πιο εντυπωσιακά βίντεο που έχετε παρακολουθήσει. Όταν η επιστήμη αναδεικνύει την ομορφιά της δημιουργίας και την σοφία του Θεού... Θα μείνετε με το στόμα ανοικτό. Απολαύσετε το βίντεο!\nΟ αγώνας του π. Φώτη Λαυριώτη κατά των εκτρώσεων\nΣε μια από αυτές έγραφε ο παππούλης:...\nΘυμάστε τον Aλβανό που έσπασε τον σταυρό στην εκκλ...\n... ὡς ἐμεγαλύνθη τὰ ἔργα σου, Κύριε· πάντα ἐν σοφ...


Η γιαγιά και ο παππούς – Ο ρόλος τους στην οικογένεια! – Parentshelp.gr\nΓια τους γονείς, ο ρόλος των παππούδων μπορεί να αποκτά ιδιαίτερη αξία εξαιτίας της βοήθειας που παίρνουν, για τα παιδιά όμως σημαίνει πολύ πολύ περισσότερα! Αν όχι όλα, τα περισσότερα παιδιά απολαμβάνουν τις στιγμές που περνούν με τους παππούδες τους! Απολαμβάνουν την ανεκτικότητα και τη λιγότερο αυστηρή στάση τους, τα παιχνίδια και τα χατίρια που τους κάνουν, τις λιχουδιές που δε δίνονται με μέτρο, τις ιστορίες που τους κάνουν να κρέμονται από τα χείλη τους, τα χαλαρά ωράρια ύπνου, την αγάπη τους!\nΤι γίνεται όμως όταν οι γονείς παραπονιούνται για τα ανάμικτα μηνύματα που παίρνουν τα παιδιά από τους παππούδες; Τι γίνεται όταν η αυξημένη συμμετοχή των παππούδων δημιουργεί επιπλοκές; Πρέπει η σχέση γονιών – παιδιών, και παππούδων – εγγονών να επαναπροσδιοριστεί;


Mageia5-DrakX-et.epub | Λήψη Mageia\nΛήψη της Mageia5-DrakX-et.epub\nΗ λήψη του Mageia5-DrakX-et.epub θα ξεκινήσει σε λίγα δευτερόλεπτα (Το μέγεθος του ληφθέντος αρχείου είναι περίπου 2 MB). Αν η λήψη δεν ξεκινάει, πατήστε εδώ.\nΟ καθρεπτισμός λήψης mirror.math.princeton.edu βρίσκεται στο(ν)/στη(ν) Princeton (the USA). Αν δε δουλεύει καλά για σας, ελέγξτε αυτούς τους καθρεφτισμούς. Η IP διεύθυνσή σας είναι 54.82.93.116 και φαίνεται ότι η τοποθεσία σας είναι the USA, North America.


Εκδηλώσεις διαμαρτυρίας για το Σύστημα Ψυχικής Υγείας – Ψυχολογειν\nΕκδηλώσεις διαμαρτυρίας για το Σύστημα Ψυχικής Υγείας\nΣάββατο, 24 Μαϊου 2008\nΕκδήλωση/Συζήτηση με θέμα: «Ψυχική Υγεία, Δικαιώματα και Κοινωνική Χειραφέτηση» Πνευματικό Κέντρο του Δήμου Αθηναίων (Ακαδημίας 50), 9.00\nΔιαδήλωση προς τη Βουλή: 13.00\nΚραυγή αγωνίας, οργής και αγανάκτησης στο χώρο της ψυχικής υγείας από χιλιάδες «ασθενείς»-χρήστες των υπηρεσιών και τις οικογένειές τους, από το χώρο που διαρκώς διευρύνεται των «ευπαθών ομάδων» κάθε είδους, από τους μετανάστες και τους πρόσφυγες που υφίστανται τις ψυχολογικές συνέπειες του ξεριζωμού και των ρατσιστικών διακρίσεων, από τους απλήρωτους ή κακοπληρωμένους λειτουργούς της ψυχικής υγείας στον δημόσιο και τον ιδιωτικό τομέα.\nΖητάμε: –Διασφάλιση της δημόσιας, ίσης και δωρεάν παροχής υπηρεσιών ψυχικής υγείας, υψηλού ποιοτικού επιπέδου. -Σεβασμό στο πρόσωπο του ψυχικά πάσχοντα και πλήρη διασφάλιση των ανθρώπινων και δημοκρατικών δικαιωμάτων του, στην πράξη και όχι στα λόγια. -Προαγωγή της Αυτοβοήθειας και των εναλλακτικών τρόπων θεραπείας. –Δίκτυο κοινοτικών υπηρεσιών ψυχικής υγείας, ολοκληρωμένων και προσιτών κατ΄ οίκον φροντίδας και με στόχο την πρόληψη, την έγκαιρη παρέμβαση και τη θεραπευτική συνέχεια.ουσιαστική «ακρόαση», πρόληψη και αποκαστάσταση των πολύπλοκων στους ασθενείς και στις οικογένειες, με δυνατότητα παροχής Διασφάλιση των προϋποθέσεων για προβλημάτων ψυχικής υγείας των μεταναστών. -Λήψη μέτρων για τη δραστική μείωση των αναγκαστικών νοσηλειών, οι οποίες θα πρέπει να είναι, πρωτίστως, στην αρμοδιότητα των υγειονομικών υπηρεσιών. –Κατάργηση των περιοριστικών μέτρων, όπως οι μηχανικές καθηλώσεις και οι απομονώσεις. Διασφάλιση του ανοικτού χαρακτήρα των μονάδων ψυχιατρικής νοσηλείας και του πραγματικού σεβασμού των δικαιωμάτων των νοσηλευομένων. –Εξασφάλιση θέσεων εργασίας με μέτρα όπως : η τήρηση του νόμου για το ποσοστό (που πρέπει ν΄ αυξηθεί) των ψυχικά πασχόντων για τις προσλήψεις στο Δημόσιο. Η παροχή κινήτρων για προσλήψεις στον ιδιωτικό τομέα. Η ουσιαστική χρηματοδότηση των ΚΟΙΣΠΕ από τον κρατικό προϋπολογισμό, ώστε να δημιουργήσουν επαρκείς, βιώσιμες και κανονικά αμειβόμενες θέσεις εργασίας, με ταυτόχρονη διασφάλιση της ουσιαστικής συμμετοχής και του ελέγχου της λειτουργίας τους από τα μέλη και τους εργαζόμενους. –Ουσιαστική αύξηση του επιδόματος Πρόνοιας, το οποίο δεν θα πρέπει να διακόπτεται σε περίπτωση έναρξης εργασίας στο δημόσιο ή στον ιδιωτικό τομέα. –Οικονομική υποστήριξη της οικογένειας. Ενσωμάτωση προγραμμάτων ψυχολογικής στήριξης των οικογενειών στις υπηρεσίες ψυχικής υγείας. Να μεταβιβάζεται η σύνταξη των γονέων, σε περίπτωση θανάτου τους, στα ψυχικά πάσχοντα παιδιά τους, χωρίς προϋποθέσεις. -Αμεσες, επαρκείς σε αριθμό, προσλήψεις προσωπικού όλων των ειδικοτήτων σε όλες τις δημόσιες υπηρεσίες ψυχικής υγείας. Αύξηση των αποδοχών, διαρκής και ουσιαστική εκπαίδευση, χορήγηση ουσιαστικών κινήτρων. -Εμπρακτη αναγνώριση από το κράτος των ευθυνών του για την εξασφάλιση της σταθερής καταβολής των αποδοχών του προσωπικού (επαρκούς, εκπαιδευμένου, με συμβάσεις αορίστου χρόνου) και της ποιότητας των υπηρεσιών στους χρήστες, στον «ιδιωτικό μη κερδοσκοπικό τομέα». Ελεγχος των υπηρεσιών σε όλα τα επίπεδα, με συμμετοχή εκλεγμένων εκπροσώπων χρηστών και εργαζομένων. Από indy.gr\nΌσοι θα είστε Αθήνα, θέλετε και μπορείτε να συμμετέχετε στην εκδήλωση, καλά θα ήταν να την στηρίξετε. Η ελπίδα όλων μας είναι η Πολιτεία να ενδιαφερθεί επιτέλους για όλους εκείνους τους ανθρώπους που βασανίζονται (κυριολεκτικά) από το υπό διάλυση Σύστημα Ψυχικής Υγείας της χώρας μας. Το μόνο που ζητάμε είναι ανθρώπινες συνθήκες και επαγγελματική ολοκληρωμένη υποστήριξη των συμπολιτών μας.]]>\nΔημήτρης Αγοραστός Posted in Σύστημα Ψυχικής Υγείας\tΕκδηλώσεις, Επαγγελματικά\tLeave a comment\n← Τι είναι το fMRI;\nΠαρουσίαση βιβλίου: "Staring at the Sun: Overcoming the Terror of Death" →


Σε χαμηλά επτά μηνών το πετρέλαιο λόγω ΗΠΑ\nΤο αμερικανικό αργό υποχωρεί 0,29% στα 44,61 δολάρια, ενώ το Brent καταγράφει πτώση 0,17% στα 47,29 δολάρια. Κοντά σε χαμηλά τεσσάρων εβδομάδων ο χρυσός, πτωτικά και το ασήμι.\nΔημοσιεύθηκε:19 Ιουνίου 2017 - 13:05\nΠτωτικά κινούνται οι τιμές του πετρελαίου ενώ σήμερα βρέθηκαν σε χαμηλά επταμήνου, λόγω εικασιών πως μια άνοδος-ρεκόρ στις αμερικανικές δραστηριότητες άντλησης εξαλείφουν τις προσπάθειες του ΟΠΕΚ να εξισορροπήσει την υπερκορεσμένη αγορά.\nΤο αμερικανικό αργό υποχωρεί κατά 0,29% στα 44,61 δολάρια, ενώ το Brent καταγράφει πτώση της τάξης του 0,17% και διαπραγματεύεται στα 47,29 δολάρια το βαρέλι.\nΕνδείξεις υποχώρησης της ζήτησης επίσης έχουν αποδυναμώσει το αίσθημα στην αγορά, πιέζοντας τις τιμές στα επίπεδα όπου βρίσκονταν όταν πρωτοανακοινώθηκαν οι μειώσεις παραγωγής από τους μεγάλους εξαγωγείς στα τέλη του περασμένου έτους.\nΟι τιμές και των δύο ποικιλιών έχουν υποχωρήσει κατά περίπου 14% από τα τέλη Μαΐου, οπότε ο ΟΠΕΚ και οι εταίροι του έδωσαν παράταση στην ιστορική τους συμφωνία για εννέα μήνες ακόμη, μέχρι και το πρώτο τρίμηνο του 2018.\nTraders επιβεβαιώνουν ότι ο κύριος παράγοντας για την πτώση των τιμών του μαύρου χρυσού είναι η σταθερή άνοδος της αμερικανικής παραγωγής, που υπονομεύει την προσπάθεια του καρτέλ και των συμμάχων του να εξισορροπήσει τις παγκόσμιες αγορές.\n«Ο αριθμός των αμερικανικών εξεδρών συνεχίζει να αυξάνεται, κατά έξι την περασμένη εβδομάδα», τόνισε η Goldman Sachs αργά την Παρασκευή.\n«Είναι 22 εβδομάδες στη σειρά που προστίθενται εξέδρες πετρελαίου, σερί-ρεκόρ», πρόσθεσε ο Greg McKenna, ανώτατος στρατηγικός αναλυτής αγορών στην AxiTrader.\nΑπό τις 27 Μαΐου του 2016, οι Αμερικανοί παραγωγοί έχουν προσθέσει 431 εξέδρες, επεσήμανε η Goldman Sachs.\nΣτο μεταξύ, η προσφορά από τον ΟΠΕΚ και τους άλλους παραγωγούς που συμμετέχουν στις μειώσεις επίσης παραμένει υψηλή, καθώς κάποιες χώρες δεν έχουν συμμορφωθεί πλήρως με τα όσα έχουν υποσχεθεί. Την ίδια ώρα, υπάρχουν ενδείξεις επιβράδυνσης της ζήτησης στην Ασία, τον μεγαλύτερο καταναλωτή πετρελαίου στον κόσμο.\n«Η μείωση του κορεσμού του πετρελαίου θα είναι δύσκολη», συνόψισε σήμερα η ANZ Bank.\nΟ χρυσός κινείται πτωτικά και διαπραγματεύεται κοντά σε χαμηλά τεσσάρων εβδομάδων, καθώς σταθεροποιείται το δολάριο. Η αγορά αναμένει σχόλια του William Dudley, προέδρου της Fed της Νέας Υόρκης και στενού συμμάχου της Τζάνετ Γέλεν, ο οποίος πρόκειται να συμμετάσχει σε συζήτηση με τοπικούς επιχειρηματικούς ηγέτες στο Πίτσμπεργκ της Νέας Υόρκης.\nΤο κίτρινο μέταλλο υποχωρεί κατά 0,41% στα 1.251,30 δολάρια.\nΤο ασήμι επίσης καταγράφει πτώση της τάξης του 0,46% και διαπραγματεύεται στα 16,585 δολάρια η ουγγιά.\nΕβδομαδιαίες απώλειες 2,4% για το αργό\nΚοντά σε χαμηλά για το έτος παραμένει το πετρέλαιο\nΠεριορισμένη άνοδος για το πετρέλαιο\nΣε χαμηλό επτά μηνών υποχώρησε το αργό\nΙσχυρές πιέσεις στο πετρέλαιο μετά τα αποθέματα στις ΗΠΑ\nΥποχωρούν οι τιμές του πετρελαίου λόγω παραγωγής ΟΠΕΚ\nΠέμπτη ημέρα απωλειών για τον χρυσό\nΒουτιά στο πετρέλαιο λόγω της παραγωγής ΟΠΕΚ\nΜυστικά και άμυνες στα ιταλικά ομόλογα\nΤα «γεράκια» του Τραμπ και το plan C για το Ιράν\nΟ Τραμπ, το βαθύ κράτος και το κυνήγι μαγισσών\nΜόνο οι θεσμοί μπορούν να σώσουν την Ιταλία


η ελιά: Οι γόβες-στιλέτο κονταίνουν τους μυς!\nΌλ’ αυτά δεν σημαίνουν πως πρέπει να πετάξει μια γυναίκα τις αγαπημένες γόβες-στιλέτο της. Απλώς, πρέπει να κάνει διατάσεις των μυών στις γάμπες της. Ο δρ Ναρίτσι συνιστά μια άσκηση: πατήστε με τα δάκτυλα στην άκρη ενός σκαλοπατιού, κρατηθείτε γερά από τις χειρολαβές στην σκάλα για να μην πέσετε και κατεβάστε τις φτέρνες σας όσο πιο χαμηλά μπορείτε. Επιστρέψτε στην αρχική θέση και επαναλάβετε… Πηγή: tanea.gr


Σαν σουρουπώνει κι η νύχτα απλώνει στη Λουτρόπολη | Palmosev.gr\nHome > Hot ! > Σαν σουρουπώνει κι η νύχτα απλώνει στη Λουτρόπολη\nfoto dimitra klioumi\nΜαγική ώρα, μοναδικά χρώματα στον Βορειοευβοιώτικο ουρανό.\nΈνα ακόμη αντάμωμα με τις ομορφιές αυτού του τόπου. Ενός τόπου για τον οποίο ειπώθηκαν και γράφτηκαν πολλά.\nΜα, σε πείσμα των τελευταίων ημερών, εικόνες σαν κι αυτή, έρχονται να θυμίσουν πως αν κάτι μένει αναλλοίωτο και ανεπηρέαστο είναι η ίδια η ζωή. Το τέλος μιας μέρας, ουχί μέσα στο σκοτάδι αλλά έχοντας για συντροφιά χρώμα και φως.\nΤο σούρουπο στα Λουτρά της Αιδηψού, προπομπός για την επόμενη μέρα. Μιας μέρας που οφείλουμε να μας βρει στην θετική πλευρά της όχθης. Γροθιά στο στομάχι της αρνητικότητας και της μισαλλοδοξίας. Αύρα αισιοδοξίας και ελπίδας. Οι ομορφιές, άλλωστε, του τόπου που ζούμε και αναπνέουμε μας δείχνουν τον δρόμο.\nΠρος απαγόρευση τα πανηγύρια, ανακοίνωσε ο Πέτσας: Εντατικοί έλεγχοι σε Προμαχώνα, Κακαβιά


Τα 37 χαρακτηριστικά της Δυσλεξίας - Παλμός\nΓράφει ο Kωνσταντίνος Πολυχρόνης\n• Εμφανίζονται έξυπνοι, ιδιαίτερα ευφυείς, με ευκρίνεια στο λόγο τους αλλά δεν μπορούν να διαβάσουν και να γράψουν σωστά χωρίς να κάνουν ορθογραφικά λάθη σε σχέση με την ηλικία τους.\n• Έχουν την ταμπέλα του χαζού, του τεμπέλη, του απρόσεκτου, του ανώριμου, που «δεν προσπαθεί αρκετά» ή «με προβλήματα συμπεριφοράς».\n• Δεν είναι «αρκετά πίσω» ή«αρκετά κακοί» ώστε να βοηθηθούν από το σχολικό τους περιβάλλον.\n• Έχουν υψηλό δείκτη νοημοσύνης αλλά οι επιδόσεις τους στις εξετάσεις δεν είναι καλές. Είναι καλοί στις προφορικές εξετάσεις αλλά όχι στις γραπτές.\n• Νιώθουν χαζοί, έχουν χαμηλή αυτοεκτίμηση, κρύβουν ή καλύπτουν τις αδυναμίες τους με έξυπνες αντισταθμιστικές στρατηγικές, απογοητεύονται εύκολα και είναι ανήσυχοι για τις εξετάσεις στο σχολείο.\n• Έχουν ταλέντο στην τέχνη, την υποκριτική, τη μουσική, τα αθλήματα, την αφήγηση, τις πωλήσεις, τις επιχειρήσεις, τη διακόσμηση, την οικοδόμηση ή τη μηχανική.\n• Μοιάζουν να ονειροπολούν συχνά, «χάνονται» εύκολα ή χάνουν την αίσθηση του χρόνου.\n• Δυσκολεύονται να παραμείνουν συγκεντρωμένοι.\n• Μαθαίνουν καλύτερα εμπειρικά όταν δημιουργούν με τα χέρια τους, μέσω επιδείξεων, πειραμάτων, παρατηρήσεων και οπτικών βοηθημάτων.\nΟΡΑΣΗ, ΑΝΑΓΝΩΣΗ ΚΑΙ ΟΡΘΟΓΡΑΦΙΑ\n• Παραπονιούνται για ζαλάδες, πονοκεφάλους ή πόνους στο στομάχι ενώ διαβάζουν.\n• Τους μπερδεύουν τα γράμματα, οι αριθμοί, οι λέξεις, οι αλληλουχίες ή οι λεκτικές εξηγήσεις.\n• Όταν διαβάζουν ή γράφουν υπάρχουν επαναλήψεις, προσθέσεις, μεταθέσεις, παραλήψεις, αντικαταστάσεις και αντιστροφές γραμμάτων, αριθμών και/ή λέξεων.\n• Παραπονιούνται ότι νιώθουν ή βλέπουν κίνηση η οποία είναι ανύπαρκτη κατά τη διάρκεια της ανάγνωσης, της γραφής ή της αντιγραφής.\n• Φαίνεται να έχουν δυσκολία στην όραση αν και οι οφθαλμολογικές εξετάσεις δεν δείχνουν κάτι τέτοιο.\n• Έχουν οξεία όραση και παρατηρητικότητα ή έχουν έλλειψη βαθειάς αντίληψης και περιφερειακής όρασης.\n• Διαβάζουν και ξαναδιαβάζουν με μικρή κατανόηση.\n• Η ορθογραφία τους φωνητικά δεν είναι σωστή και δεν έχει συνέπεια.\n• Έχουν πολύ καλή ακοή, ακούνε πράγματα που δεν έχουν ειπωθεί ή είναι προφανή σε άλλους, η προσοχή τους αποσπάται πολύ εύκολα από τους ήχους.\n• Δυσκολεύονται να μετατρέψουν τις σκέψεις τους σε λέξεις, μιλούν διστακτικά, αφήνουν προτάσεις ανολοκλήρωτες, τραυλίζουν όταν αγχώνονται, δεν προφέρουν σωστά τις μεγάλες λέξεις ή μεταθέτουν τις φράσεις, τις λέξεις και τις συλλαβές.\nΔΕΞΙΟΤΗΤΕΣ ΚΙΝΗΣΗΣ ΚΑΙ ΓΡΑΦΗΣ\n• Αντιμετωπίζουν προβλήματα με το γράψιμο ή την αντιγραφή, πιάνουν με ασυνήθιστο τρόπο το μολύβι, ο γραφικός τους χαρακτήρας ποικίλλει ή είναι δυσανάγνωστος.\n• Είναι αδέξιοι, ασυντόνιστοι, φτωχοί σε δραστηριότητες που φέρουν μπάλα ή σε ομαδικά αθλήματα, έχουν δυσκολία στις λεπτές και/ή μεγάλες κινήσεις και δεξιότητες, είναι επιρρεπείς στη ναυτία λόγω της κίνησης.\n• Μπορούν να είναι αμφιδέξιοι, δηλαδή να χρησιμοποιούν και τα δυο τους χέρια και συχνά μπερδεύουν το αριστερό με το δεξί και το πάνω με το κάτω.\nΜΑΘΗΜΑΤΙΚΑ ΚΑΙ ΔΙΑΧΕΙΡΙΣΗ ΤΟΥ ΧΡΟΝΟΥ\n• Δυσκολεύονται να πουν την ώρα, να διαχειριστούν το χρόνο, να μάθουν αλληλουχίες πληροφοριών ή καθηκόντων και να είναι στην ώρα τους.\n• Φαίνεται να είναι εξαρτημένοι στο μέτρημα των δαχτύλων ή άλλων κόλπων όταν κάνουν μαθηματικά, γνωρίζουν την απάντηση αλλά δεν μπορούν να την κάνουν στο χαρτί.\n• Μπορούν να μετρήσουν αλλά έχουν δυσκολία στο μέτρημα των αντικειμένων και να διαχειρίζονται χρήματα.\n• Μπορούν να κάνουν αριθμητική αλλά αποτυγχάνουν να λύσουν τα προβλήματα των μαθηματικών, δεν μπορούν να κατανοήσουν την άλγεβρα ή υψηλότερα μαθηματικά.\nΜΝΗΜΗ ΚΑΙ ΓΝΩΣΗ\n• Έχουν εξαιρετική μακροπρόθεσμη μνήμη για εμπειρίες, τοποθεσίες και γεγονότα.\n• Έχουν φτωχή μνήμη για αλληλουχίες, γεγονότα και πληροφορίες που δεν τις έχουν βιώσει.\n• Σκέφτονται κυρίως με εικόνες και συναισθήματα παρά με τους ήχους των λέξεων (φτωχός εσωτερικός διάλογος).\nΣΥΜΠΕΡΙΦΟΡΑ, ΥΓΕΙΑ, ΑΝΑΠΤΥΞΗ ΚΑΙ ΠΡΟΣΩΠΙΚΟΤΗΤΑ\n• Είναι εξαιρετικά ανοργάνωτοι ή καταναγκαστικά τακτικοί.\n• Μπορεί να είναι ο κλόουν της αίθουσας, οι ταραχοποιοί ή να είναι πολύ ήσυχοι.\n• Είχαν ασυνήθιστα πρώιμη ή αργή ανάπτυξη στην εξέλιξή τους (ομιλία, μπουσούλημα, περπάτημα, δέσιμο κορδονιών).\n• Είναι επιρρεπείς σε μολύνσεις αυτιών, ευαίσθητοι σε τροφές, συντηρητικά ή χημικά προϊόντα.\n• Μπορεί να κοιμούνται ή πολύ βαριά ή πολύ ελαφριά ή να κάνουν νυχτερινή ενούρηση σε μη κατάλληλη ηλικία.\n• Έχουν ασυνήθιστα υψηλή ή χαμηλή αντοχή στον πόνο.\n• Έχουν υψηλό αίσθημα δικαιοσύνης, είναι ευαίσθητοι και επιδιώκουν την τελειότητα.\n• Τα λάθη και τα συμπτώματα αυξάνονται υπερβολικά με τη σύγχυση, την πίεση του χρόνου, το άγχος ή την κακή υγεία.


Βρείτε την ιδανική γυναίκα!\nΧρήσιμα tips για να μην την ξαναπατήσεις...\nΗ "τέλεια" γυναίκα στα μάτια του κάθε άντρα φαντάζει διαφορετική. Σε κάποιους είναι ψηλή ή κοντή, λεπτή ή ζουμερή, σεξουλιάρα ή θεούσα κ.α.\nΌταν έρθει η ώρα για ψάξιμο της "τέλειας" γυναίκας πρέπει να έχετε στο μυαλό σας τι ψάχνεται. Πολλοί την παθαίνουν γιατί κοιτάζουν σε λάθος μονοπάτια. Για παράδειγμα ψάχνουν τις ξανθές ψηλές με τέλειο σώμα ενώ οι ίδιοι είναι κοντοί και παχουλοί.\nΤο να βγείτε με μια γυναίκα δεν σημαίνει ότι από το πρώτο ραντεβού θα ταιριάξετε. Πολλοί απλά θέλουν να βγουν με μια γυναίκα, τίποτα περισσότερο αλλά και τίποτα λιγότερο φτάνει να είναι γυναίκα. Στην πορεία όμως ανακαλύπτουν ότι η γυναίκα αυτή δεν τους ταιριάζει. Γι` αυτό μην απορρίψετε αλλά ούτε να ενθουσιαστείτε από το πρώτο ραντεβού. Κανονίστε και άλλες συναντήσεις για να βγάλετε τα συμπεράσματα σας.\nΠροσπαθήστε να βρείτε κοινό έδαφος. Τα αντίθετα σίγουρα έλκονται αλλά πολύ σύντομα θα γίνει ανιαρή η σχέση αυτή και βλέπω σύντομα καυγαδάκια. Αν πάλι έχετε κοινά στοιχεία με την κοπέλα αυτό θα βοηθήσει την σχέση σας αφού θα κάνετε πράγματα μαζί που σας αρέσουν.\nΤο κλειδί όμως της επιτυχίας βρίσκεται στην καλή και σωστή επικοινωνία του ζευγαριού. Ο διάλογος πρόσωπο με πρόσωπο παίζει πολύ μεγάλο ρόλο στην καλή σχέση του ζευγαριού. Όταν υπάρχει ένας διάλογος όμορφος και ήρεμος τότε κάνει την σχέση "απόλαυση".\nΗ φυσική επαφή είναι πολύ σημαντική. Μελέτες έχουν δείξει ότι αυτοί που δεν έχουν συχνή φυσική επαφή, και δεν μιλάμε για μόνο το σεξ, δεν είναι ευτυχισμένα ζευγάρια. Αν είστε σε μια σχέση όπου δεν έχετε συχνά μια αγκαλιά ένα χάδι, ένα φιλί τότε δυστυχώς είστε σε λάθος σχέση.\nΌταν σκέφτεστε συνέχεια την γυναίκα με την οποία βγαίνετε με θετικό τρόπο και το ίδιο σας σκέφτεται και αυτή τότε τελικά είστε με την κατάλληλη γυναίκα.\nΑν από την άλλη σκέφτεστε ότι δεν είστε με την " τέλεια γυναίκα" τότε ήρθε η ώρα να την "κάνετε" Μην μείνετε ποτέ με ένα άτομο επειδή το λυπάστε ή θα το πληγώσετε γιατί μετά λυπάστε τον ίδιο σας τον εαυτό.


Ηλεκτρολόγος Θεσσαλονίκης Σχέδια ΔΕΗ Θεσσαλονίκης - Electric-Service\n> Σχετικά με μας - Υπηρεσίες\n> Ηλεκτρικά Είδη & Υλικό\n> Σχέδια ΔΕΗ - Προσφορά !\n> Προσφορά Λαμπτήρων !\n> Προσφορά Συσκευών !\n> Συχνές Ερωτήσεις & Σύνδεσμοι\n> Επικοινωνία - Χάρτης\nΑν χρειάζεστε ηλεκτρολόγο Θεσσαλονίκης, μη διστάσετε να επικοινωνήσετε μαζί μας,\nγια να συζητήσουμε το πρόβλημα σας και να σας προτείνουμε την καλύτερη δυνατή λύση του.\nΠλέον, εκτός από τις περιοχές Θεσσαλονίκη Κέντρο και Ανατολική Θεσσαλονίκη, καλύπτουμε και την Δυτική Θεσσαλονίκη.\nΕπίσης αναλαμβάνουμε και εργασίες εκτός Θεσσαλονίκης κατόπιν προσυνεννόησης .\nΕίμαστε έμπειροι και αξιόπιστοι ηλεκτρολόγοι Θεσσαλονίκης και παρέχουμε άμεση και ποιοτική εξυπηρέτηση, γρήγορη ανταπόκριση και προσιτές τιμές.\nΕξυπηρετούμε όλες τις ηλεκτρολογικές εργασίες και ενδεικτικά αναφέρουμε τις παρακάτω :\nΗλεκτρολογικές εγκαταστάσεις οικιών και επαγγελματικών χώρων.\nΈκδοση Υπεύθυνης Δήλωσης Αδειούχου Ηλεκτρολόγου Εγκαταστάτη (ΥΔΕ) / Πιστοποιητικό Σχέδιο ΔΕΗ σε χαμηλές τιμές .\nΕντοπισμός βλαβών ηλεκτρικών εγκαταστάσεων και αποκατάσταση τους.\nΤοποθέτηση ηλεκτρολογικών πινάκων και αυτομάτου διακόπτη προστασίας από ηλεκτροπληξία (ρελέ διαρροής).\nΕγκατάσταση και επισκευή θυροτηλεφώνων, τηλεφωνικών γραμμών, κεραιών TV.\nΕπισκευές οικιακών συσκευών (πλυντήρια, κουζίνες, θερμοσίφωνες κλπ).\nΕγκατάσταση και συντήρηση θερμοσυσσωρευτών.\nΑνακαινίσεις οικιών και καταστημάτων.\nΑπό το εμπορικό τμήμα του καταστήματος μας μπορείτε να προμηθευτείτε\nηλεκτρολογικό υλικό και ποικιλία μικροσυσκευών από επώνυμους κατασκευαστές όπως :\nΚαλώδια - Πολύμπριζα - Προεκτάσεις - Ασφάλειες - Πρίζες - Διακόπτες - Λαμπτήρες πυρακτώσεως, οικονομίας και led - Μπαταρίες - Ηλεκτρικά μάτια κουζίνας - Κουδούνια εισόδων - Σακούλες για ηλεκτρικές σκούπες - Λάστιχα για χύτρες - κλπ.\nΤηλέφωνα - Αποκωδικοποιητές - Κεραίες TV - Φωτιστικά οροφής και γραφείου - Ηλεκτρικά σίδερα - Σεσουάρ - Πολυκόπτες μούλτι - Βραστήρες - Φραπεδιέρες - Συσκευές θέρμανσης διαφόρων τύπων - Ανεμιστήρες - κλπ.\nΤηλέφωνο : 2310 851919\nΕυάγγελος : 6980 341196\nΧρήστος : 6977 264404\nE-mail : info@electric-service.gr\n© 2013. ΕΥΑΓΓΕΛΟΣ ΠΑΠΑΔΟΠΟΥΛΟΣ. All Rights Reserved.


Κυρ. Μητσοτάκης: Δεν είναι αποδεκτή η συζήτηση για τη Συνθήκη της Λωζάνης | The Indicator\nΚυρ. Μητσοτάκης: Δεν είναι αποδεκτή η συζήτηση για τη Συνθήκη της Λωζάνης\n26 Μαρτίου 2018 • Ώρα δημοσίευσης: 7:12 μμ\nΓια μια σειρά θεμάτων, μεταξύ των οποίων το μεταρρυθμιστικό του σχέδιο, οι σχέσεις της Ελλάδας με την Τουρκία, την Ευρώπη και τις Ηνωμένες Πολιτείες μίλησε ο Πρόεδρος της Νέας Δημοκρατίας, κ. Κυριάκος Μητσοτάκης στο Newsmax κατά τη διάρκεια της πρόσφατης επίσκεψής του στην Ουάσιγκτον.\nΜιλώντας για την προκλητική στάση της Τουρκίας το τελευταίο διάστημα ο κ. Μητσοτάκης υπογράμμισε πως «καθώς η Τουρκία γίνεται απρόβλεπτη, είναι φυσικό να ενισχύεται ο διεθνής ρόλος της Ελλάδας στην περιοχή». Η Τουρκία είναι ασφαλώς μια πολύ σημαντική δύναμη. Αλλά εσχάτως επιδίδεται σε μια αναθεωρητική προσέγγιση της εξωτερικής της πολιτικής που είναι πολύ ανησυχητική».\n«Οποιαδήποτε συζήτηση για τη Συνθήκη της Λωζάνης αναπαράγεται στην Ελλάδα με μεγάλη ανησυχία γιατί υποδηλώνει ότι η Τουρκία θα μπορούσε να έχει εδαφικές βλέψεις πέραν των σημερινών συνόρων της. Αυτό δεν είναι αποδεκτό». είπε κατηγορηματικά ο κ. Μητσοτάκης.\nΣχολιάζοντας τον πρωθυπουργό κ. Αλέξη Τσίπρα, ο πρόεδρος της ΝΔ ανέφερε πως «υπάρχει μεγάλη απογοήτευση για τον Τσίπρα, που εμφανίστηκε ως ένας αντισυστημικός, λαϊκιστής υποψήφιος και τελικά έπραξε τα ακριβώς αντίθετα από όσα υποσχέθηκε»\nΠαράλληλα, ο κ. Μητσοτάκης αναφέρθηκε στο κυβερνητικό πρόγραμμα που θα ακολουθήσει η Νέα Δημοκρατία:\n«Οι μεταρρυθμίσεις για τις οποίες μιλάμε αφορούν τη δημόσια διοίκηση, την εκπαίδευση, τις ιδιωτικοποιήσεις και τη Δικαιοσύνη. Οι συντάξεις είναι επίσης ένα κρίσιμο ζήτημα. Έχουμε ήδη δεσμευθεί να αναθεωρήσουμε την αρχιτεκτονική του ασφαλιστικού συστήματος και σε αυτή τη μεταρρύθμιση ο ιδιωτικός τομέας μπορεί να διαδραματίσει σημαντικό ρόλο. Επιδίωξή μου είναι οι εργαζόμενοι να είναι και ιδιοκτήτες των ασφαλιστικών τους εισφορών και με απλά λόγια όλοι να είναι ελεύθεροι να διαχειριστούν τις εισφορές τους με τον τρόπο που θεωρούν προσφορότερο. Εξυπακούεται βέβαια ότι το Κράτος θα εποπτεύει αυτόν τον μηχανισμό και θα διασφαλίζει την εύρυθμη λειτουργία του» δήλωσε.\n«Η μόνη φόρμουλα που θα κρατήσει την Ελλάδα στο σωστό δρόμο, είναι μια φιλο-μεταρρυθμιστική, ικανή, κεντροδεξιά Κυβέρνηση που μπορεί να εφαρμόσει τις πολιτικές που θα κάνουν πάλι την Ελλάδα ελκυστικό προορισμό για ξένες επενδύσεις, για το εγχώριο κεφάλαιο και για τη δημιουργία θέσεων εργασίας στον ιδιωτικό τομέα» πρόσθεσε ο κ. Μητσοτάκης.\nΕπίσης, ο κ. Μητσοτάκης υποστήριξε ότι «Καθαρή έξοδος (από τα Μνημόνια) δεν πρόκειται να συμβεί (τον Αύγουστο), καθώς είναι βέβαιοι οι Ευρωπαίοι πιστωτές μας θα ζητήσουν ενισχυμένη εποπτεία για να βεβαιωθούν ότι η Ελλάδα θα παραμείνει στον σωστό δρόμο μετά το πέρας του προγράμματος.»\nΟ πρόεδρος της Αξιωματικής Αντιπολίτευσης υποστήριξε πως «η Ελλάδα αποτελεί τον πιο αξιόπιστο, μακροπρόθεσμο σύμμαχο που μπορούν να έχουν οι Η.Π.Α. στην ευρύτερη περιοχή. Η Ελλάδα είναι στρατηγικός εταίρος για τις Η.Π.Α. σε μια πολύ ασταθή περιοχή του κόσμου»\nΣχολιάζοντας τις απαντήσεις και τις θέσεις του κ. Μητσοτάκη, το Newsmax αναφέρει σε σχόλιό του πως «στην Ελλάδα δεν προβλέπεται αλλαγή κυβέρνησης προς το παρόν καθώς οι εκλογές δεν είναι ορατές αυτόν τον χρόνο. Είναι όμως σαφές ότι οι συντηρητικοί σε όλο τον κόσμο θα ακούσουν περισσότερα για τον Κυριάκο Μητσοτάκη-και ενδεχομένως θα αντιγράψουν και μερικές από τις στρατηγικές του».


Πέτσας: Στόχος να ανασχεθεί κάθε νέο κύμα προσφύγων | Lykavitos.gr\nΑρχική slide Πέτσας: «Στόχος να ανασχεθεί κάθε νέο κύμα προσφύγων»\n«Στόχος της κυβέρνησης είναι να ανασχεθεί κάθε νέο κύμα προσφύγων», τόνισε ο κυβερνητικός εκπρόσωπος, Στέλιος Πέτσας, για την κατάσταση που επικρατεί στον Έβρο με την στάση της Τουρκίας.\nΑκόμα, ο υφυπουργός Επικρατείας επεσήμανε ότι η Ελλάδα επιμένει στην συμφωνία κοινής δήλωσης της Ευρωπαϊκής Ένωσης με την Τουρκία, ενώ ανέφερε πως ο Πρωθυπουργός ενημέρωσε τους ξένους ηγέτες για την κατάσταση, τονίζοντας ότι η χώρα προχωρά στην αυστηροποίηση της αποτροπής.\n«Το να σπρώχνει ο Ερντογάν μαζικά μετανάστες στην Ελλάδα δεν έχει να κάνει σε τίποτα με την κοινή δήλωση της Ευρωπαϊκής Ένωσης με την Τουρκία. Στέλνουμε παντού το μήνυμα ότι θα φυλάξουμε τα σύνορά μας», ανέφερε ακόμα ο Στέλιος Πέτσας, μιλώντας στο ANT1.\nΌπως είπε αναπτύσσονται περισσότερα σκάφη του λιμενικού στα θαλάσσια σύνορα και σημείωσε ότι «πρέπει να είμαστε επιχειρησιακά έτοιμοι να ανταπεξέλθουμε σε αυτή την κατάσταση».\n«Πρόθεση μας είναι να κόψουμε τελείως τις προσφυγικές ροές», υπογράμμισε ο κυβερνητικός εκπρόσωπος.\nΓια την κατάσταση στα νησιά του Βορείου Αιγαίου ο Στέλιος Πέτσας τόνισε ότι ένας από τους άξονες του σχεδίου της Κυβέρνησης είναι οι κλειστές δομές. «Θα ανοίξουν οι κλειστές δομές και θα κλείσουν οι άναρχες» τόνισε και πρόσθεσε ότι «όσο πιο γρήγορα προχωρήσουμε θα αντιμετωπιστεί η σημερινή θλιβερή κατάσταση στα νησιά. Είναι προς το συμφέρον των νησιωτών». «Δεν είναι ρεαλιστικό να μην υπάρχουν κλειστές δομές» είπε ο κυβερνητικός εκπρόσωπος.\nΓια τα όσα συνέβησαν μεταξύ κατοίκων και ΜΑΤ ο Στέλιος Πέτσας τόνισε ότι «κανένας δεν είναι ευχαριστημένος με τις εικόνες που είδαμε στα νησιά».\nΣχετικά με τον κορωνοϊό και τα κρούσματα που υπάρχουν στην Ελλάδα ο Στέλιος Πέτσας τόνισε ότι οι αρμόδιες υπηρεσίες στην χώρα είναι σε εγρήγορση και πρόσθεσε ότι «όσο κλιμακώνεται το θέμα αναλαμβάνουμε πρωτοβουλίες».\nΑκόμα, υπογράμμισε ότι η Κυβέρνηση παίρνει αποφάσεις με τις υποδείξεις του Εθνικού Οργανισμού Δημόσιας Υγείας (ΕΟΔΥ) και τόνισε ότι «είμαστε έτοιμοι και για το χειρότερο δυνατό σενάριο».\nΠροηγούμενο άρθροΧίος: Συμπλοκές στη ΒΙΑΛ μεταξύ Σομαλών και Σύρων (Video)\nΕπόμενο άρθροΚορινθία: Νεκρός 23χρονος σε τροχαίο στο Λέχαιο


Ενεργοποιήστε λοιπόν ολόκληρη τη γειτονιά μας - ΕΛΕΥΘΕΡΙΑ Online\nΠιάνομαι κ. Πρόεδρε από αυτό που είπατε στο τελευταίο τηλεοπτικό μήνυμά σας: “Διαπραγματευτήκαμε και υπογράψαμε τις συμφωνίες οριοθέτησης των Θαλασσίων Ζωνών μας με την Ιταλία και, πρόσφατα, με την Αίγυπτο.\nΣυμφωνίες απολύτως συμβατές με το Δίκαιο της Θάλασσας. Στο ίδιο πλαίσιο νομιμότητας, με αυτοπεποίθηση και χωρίς εκπτώσεις, είμαστε έτοιμοι να συζητήσουμε με όλους τους γείτονές μας”.\nΑς ξεκινήσουμε λοιπόν με τρία δεδομένα:\n- Οτι η Ευρωπαϊκή Ενωση δεν είναι αρκετά... ώριμη, για να αντιληφθεί ότι εκείνη έχει τη λύση στα χέρια της. Να προχωρήσει δηλαδή στο αυτονόητο. Να καθορίσει τον χάρτη της δικής της Ανεξάρτητης Οικονομικής Ζώνης (ΑΟΖ), στο σύνολο των θαλασσίων συνόρων της περιλαμβανομένης της λεκάνης της Ανατολικής Μεσογείου.\n- Οτι ακόμη και εκεί που επέδειξε ωριμότητα, όχι συνολικώς ως Ενωση αλλά ως ένα σύνολο δορυφόρων της Γερμανίας, δηλαδή στην υπόθεση της Λιβύης, με την περίφημη “πρωτοβουλία Βερολίνου” και τη συνακόλουθη φιλόδοξη επιχείρηση που πήρε το ελληνικό όνομα “Irini”, δεν έχει καταφέρει τίποτε περισσότερο από αυτό που ο λαός μας λέει “μια τρύπα στο νερό”.\n- Οτι το πώς θα οριοθετηθούν συμφώνως προς το Διεθνές Δίκαιο και το ειδικότερο Δίκαιο των Θαλασσών τα “χωράφια” στον θαλάσσιο και υποθαλάσσιο χώρο της Ανατολικής Μεσογείου, δεν είναι αποκλειστικώς ελληνοτουρκική διαφορά. Συμφέροντα στην περιοχή έχουν εννέα γείτονες, που είναι κατά σειρά, κατά την κίνηση των δεικτών του ρολογιού, οι εξής: Ελλάδα, Τουρκία, Συρία, Λίβανος, Ισραήλ, Αίγυπτος, Λιβύη, Μάλτα, Ιταλία.\nΑφού λοιπόν και ο Ερντογάν και ο Ακάρ παριστάνουν, με τις παράλληλες δηλώσεις τους, ότι είναι οπαδοί του “διαλόγου” και της “καλής γειτονίας” και ότι θέλουν να συμμορφωθούν προς τη νομιμότητα του Διεθνούς Δικαίου, υπάρχουν όλες οι προϋποθέσεις να συγκληθεί μια διάσκεψη όλων των άμεσα ενδιαφερομένων, δηλαδή των εννέα χωρών που προανέφερα, ώστε να επιχειρηθεί μια συνολική συναινετική συμφωνία για το πώς μπορεί να εφαρμοσθεί το Δίκαιο των Θαλασσών, με τέτοιο τρόπο ώστε να μην αδικείται κανείς και να αποκλείονται οι παράνομες “μαγκιές” οποιουδήποτε.\nΤέτοια πρόσκληση είναι δύσκολο να προέλθει από εμάς. Αλλά, τουλάχιστον, αυτήν την υπηρεσία μπορεί να την προσφέρει ο ύπατος εκπρόσωπος της Ενωσης, ο Ζοζέ Μπορέλ, ενεργώντας ως εκείνος που προσκαλεί και έχοντας εξασφαλίσει την αιγίδα και του ΟΗΕ. Να συναντηθούν όλοι π.χ. στη Μάλτα, που είναι ο μικρότερος γείτονας.